Държавен вестник, бр. 109, 2003 г., стр. 19

Б Р О Й  109
Д Ъ Р Ж А В Е Н   В Е С Т Н И К
С Т Р .  19
(3) В зависимост от вида и съставните части
на продукта, технологията на производство и
чувствителността на характеристиките на про-
дукта към изменения в производствения про-
цес процедурите за контрол включват някои или
всички от следните действия:
1. описание и начин на контрол на входящи-
те суровини и/или съставни части;
2. периодични проверки и изпитвания по
време на производствения процес на машините
и производствената техника и на междинното
състояние на продукта;
3. проверки и изпитвания на готовия про-
дукт с периодичност, определена в технически-
те спецификации, включително при опаковане,
транспорт и складиране.
(4) Производителят трябва да създаде и да
съхранява записи, които да осигуряват доказа-
телство, че продуктът е преминал през всички
предвидени процедури и изпитвания, и да по-
казват, че са удовлетворени критериите за не-
говото приемане.
Чл. 28б. (1) Производителят трябва да извър-
шва необходимите проверки и изпитвания със
собствена апаратура, оборудване и персонал, а
при липса на такива може да сключва договор с
лаборатория.
(2) Производителят е длъжен да калибрира,
проверява и поддържа контролната, измерва-
телната и изпитвателната апаратура независи-
мо от собствеността є.
(3) Изпитванията трябва да са в съответст-
вие с плана за изпитване и да се провеждат
съгласно методите, посочени в техническите
спецификации.
Чл. 28в. (1) Резултатите от производствения
контрол се съхраняват в документация, която
съдържа описание на продукта, дата на произ-
водство, процедура за контрол, методи за из-
питване, резултати от изпитването и критерии
за приемане.
(2) Производителят или неговият упълномо-
щен представител е отговорен за съхраняването
на техническата документация на строителните
продукти или на партиди за свързаните с тях
данни за производството и за характеристиките
им, както и за информацията на кого е продаден
продуктът за първи път. Отделните продукти
или партиди трябва да са напълно проследими.
Чл. 28г. Когато производител притежава сис-
тема за управление на качеството, сертифици-
рана по БДС EN ISO 9001:2001, счита се, че са
удовлетворени изискванията на системата за
производствен контрол, при условие че систе-
мата за управление на качеството включва всич-
ки изисквания на техническата спецификация
на продукта.”
§ 19. В чл. 29 се правят следните изменения
и допълнения:
1. В ал. 1 думите “за всички аспекти на съ-
ществените изисквания към строежите” се за-
менят със “за строителните продукти от прило-
жението към разрешението”.
2. В ал. 2, т. 1 в началото след думата “серти-
фикация” се добавя “на продукти и/или на сис-
теми за производствен контрол”.
3. В ал. 3 думите “т. 1—3” се заменят с “т. 1”.
§ 20. В чл. 30 се правят следните изменения
и допълнения:
1. В ал. 1:
а) точка 5 се изменя така:
“5. да има разработена система за управле-
ние на качеството, която да гарантира способ-
ността да управлява дейността по оценяване на
съответствието (наръчник по качеството);”
б) създават се т. 6—11:
“6. неговият ръководител и персоналът да
не са участвали в проектирането, производст-
вото, доставката и монтажа на продукта, който
ще бъде оценяван, и да не са пряко свързани с
търговията или поддръжката на този продукт,
както и на подобни продукти;
7. да има политика и процедури за ясно раз-
граничаване на дейността по оценяване на съ-
ответствието от всички останали дейности,
които изпълнява, както и да ги разяснява ясно
и недвусмислено на клиентите си;
8. да има разработени писмени процедури за
оценяване съответствието на строителните про-
дукти, за които кандидатства;
9. да има разработена документирана проце-
дура за идентификация, разглеждане и решава-
не на всички предполагаеми или доказани слу-
чаи на конфликт на интереси;
10. да разполага с достатъчен брой персо-
нал, който да отговаря на следните изисквания:
а) да притежава подходящо образование и
квалификация за изпълнение на функциите, свър-
зани с оценяване съответствието на строителни-
те продукти, за които кандидатства лицето;
б) да има валидни трудовоправни отноше-
ния с лицето;
в) най-малко три четвърти от персонала да
е нает на безсрочен трудов договор;
11. да има разработена процедура за подбор на
подизпълнителите и за начина на наблюдение на
тяхната дейност, както и да поддържа актуален
регистър на всички свои подизпълнители и на
свързаните с тях договорени дейности.”
2. Създават се нови ал. 2 и 3:
“(2) Лицето за оценяване на съответствието
може да сключва договор с подизпълнител за
изпълнение на някои от задачите, свързани с
оценяване на съответствието.
(3) Лицето за оценяване на съответствието
може да наема един или повече подизпълните-
ли, като не се разрешава подизпълнителите да
сключват договор с други подизпълнители за
изпълнението на задачи по дадена процедура.”
3. Досегашните ал. 2 и 3 стават съответно
ал. 4 и 5.
4. Създават се ал. 6 и 7:
“(6) Не се разрешава възлагането на подиз-
пълнители на дейностите по оценка на резулта-
тите от изпитванията и от одита на производс-
твения контрол. Тези дейности са задължение
на лицето за оценяване на съответствието.
(7) Подизпълнителите трябва да бъдат юри-
дически лица, които отговарят на изискванията
на чл. 29, ал. 2, т. 2 или 3 и на чл. 30, ал. 1, т. 6.”
§ 21. В чл. 31 се правят следните изменения
и допълнения: